Kjøsnesfjorden kraftverk

Kjøsnesfjorden kraftverk er et vannkraftverk i Jølster kommune i Vestland. Kraftverket utnytter et fall på 785 meter fra reguleringsmagasinet Trollavatnet til Jølstravatnet. Kraftverket ble offisielt innvid av energiminister Terje Riis-Johansen den 21. september 2010. Anlegget består av kraftstasjon i fjell, 22 km tunneler, 760 meter sjakter, to fyllingsdammer og 12 bekkeinntak. Den forventede produksjon er 247 GWh og installert effekt er 84 MW. Turbinen er en 6 strålers peltonturbin med 12 m³ per sekund i slukeevne. Etter et månedlangt prøveprogram startet prøvedriften 29. april 2010, for å gå over til regulær drift den 9. juli. Kraftverket ligger i grensen mot Jostedalen nasjonalpark og utbyggingen har vært omstridt. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Eviny Kjøsnesfjorden Sunnfjord Energi om Kjøsnesfjorden Kraftverk AS Arkivert 23. juli 2019 hos Wayback Machine. Eksterne lenker Stortingsproposisjon nr. 32 (2003–04) «Om kraftutbygging ved Kjøsnesfjorden» Veidekkes nettsted: Om Kjøsnesfjorden kraftverk Arkivert 23. juli 2019 hos Wayback Machine.